Document ID: 32013R0120

IZVEDBENA UREDBA KOMISIJE (EU) št. 120/2013
z dne 11. februarja 2013
o vpisu imena v register zaščitenih označb porekla in zaščitenih geografskih označb ( (Khao Hom Mali Thung Kula Rong-Hai) (ZGO))
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1), zlasti točke (b) člena 52(3) Uredbe,
ob upoštevanju naslednjega:
(1)
Skladno s členom 6(2) Uredbe Sveta (ES) št. 510/2006 z dne 20. marca 2006 o zaščiti geografskih označb in označb porekla za kmetijske proizvode (2) je bila vloga Tajske za registracijo imena „
(Khao Hom Mali Thung Kula Rong-Hai)“ kot zaščitene geografske označbe, ki je bila prejeta 20. novembra 2008, objavljena v Uradnem listu Evropske unije (3).
(2)
Belgija, Francija, Italija, Nizozemska in Združeno kraljestvo so v skladu s členom 7(1) Uredbe (ES) št. 510/2006 registraciji ugovarjali. Ugovori so se na podlagi točk (a), (b), (c) in (d) prvega pododstavka člena 7(3) Uredbe šteli za sprejemljive.
(3)
Komisija je v pismu z dne 14. marca 2011 zadevne stranke pozvala, naj se sporazumejo med seboj v skladu z njihovimi internimi postopki.
(4)
Dogovor je bil dosežen med Tajsko in Francijo. Ker Tajska in Nizozemska v predvidenem roku 6 mesecev nista dosegli dogovora in ker je v tem roku bil dosežen samo delni dogovor med Tajsko in Belgijo, Italijo ter Združenim kraljestvom, bi morala Komisija sprejeti sklep.
(5)
V zvezi z opredelitvijo geografskega območja pridelave, predelave in pakiranja je Francija izpostavila neskladnost med enotnim dokumentom in nacionalno zakonodajo Tajske, ki je dovoljevala predelavo in pakiranje izven geografskega območja pridelave. Tajska je priznala neskladnost in spremenila nacionalno registracijo ter enotni dokument, da jasno navajata, da obstaja samo eno enotno geografsko območje pridelave, predelave in pakiranja.
(6)
V zvezi z obsegom zaščite imena „
(Khao Hom Mali Thung Kula Rong-Hai)“ so Belgija, Francija, Italija in Združeno kraljestvo s Tajsko dosegli dogovor, da bi morala biti zaščita omejena na ime kot celoto. Tajska je potrdila, da za sam izraz „Khao Hom Mail“ ne zahteva zaščite v skladu z Uredbo (ES) št. 510/2006. Nizozemska in Tajska nista dosegli dogovora. Nizozemska je zahtevala jasno navedbo, da je mogoče uporabljati negeografske dele imena, medtem ko je Tajska izrazila zaskrbljenost glede tega, kako bi takšna formulacija vplivala na blagovno znamko, registrirano v Evropski uniji.
(7)
Dejansko bi bilo treba zaščititi celotno ime „
(Khao Hom Mali Thung Kula Rong-Hai)“. Posamezni negeografski elementi navedenega izraza se lahko uporabljajo, tudi skupaj in v prevodu, po vsej Evropski uniji, v kolikor se spoštujejo načela in pravila, ki se uporabljajo v pravnem redu Evropske unije, vključno z zakonodajo o blagovnih znamkah.
(8)
Zahtevi glede pakiranja, ki naj bi se uvedla na področju pridelave, so Belgija, Francija, Italija, Nizozemska in Združeno kraljestvo ugovarjali, ker naj ne bi bila ustrezno utemeljena oziroma je po nepotrebnem omejujoča. Francija in Tajska sta dosegli dogovor, potem ko je Tajska spremenila enotni dokument, tako da so v njem bolje pojasnjeni razlogi, zakaj mora pakiranje potekati na geografskem območju. Glede tega vprašanja med Tajsko in Belgijo, Italijo, Nizozemsko ter Združenim kraljestvom ni prišlo do dogovora. Tajska je nato spremenila enotni dokument in specifikacijo ter vključila bolj natančno utemeljitev za proizvod.
(9)
Glede na zgornja dejstva bi bilo treba ime „
(Khao Hom Mali Thung Kula Rong-Hai)“ vpisati v register zaščitenih označb porekla in zaščitenih geografskih označb, enotni dokument pa bi bilo treba ustrezno posodobiti in objaviti.
(10)
Ukrepi, določeni v tej uredbi, so v skladu z mnenjem Stalnega odbora za zaščitene geografske označbe in zaščitene označbe porekla -
SPREJELA NASLEDNJO UREDBO:
Člen 1
Označba iz Priloge I k tej uredbi se vpiše v register.
Člen 2
Posodobljeni enotni dokument je vključen v Prilogo II k tej uredbi.
Člen 3
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 11. februarja 2013

Labels: 3
17
18
6